আমাকে ঘিরে তোমার প্রত্যাশার কথা জানি। জানি আমার দিকে তাকিয়ে আছে তোমার মাটির চার কোটি ৪০ লাখ আর্জেন্টাইন সন্তান। সবুজ এই গ্রহের আরো শত কোটি আর্জেন্টিনার সমর্থকও। রাশিয়া বিশ্বকাপের প্রথম দুই ম্যাচে আমি সে প্রত্যাশা পূরণ করতে পারিনি। আইসল্যান্ডের বিপক্ষে পেনাল্টি মিস করেছি। ক্রোয়েশিয়ার বিপক্ষে দলের পরাজয়ে ছিলাম অসহায় দর্শক। কিন্তু বিশ্বাস করো, এতে আমার হৃদয়ে রক্তক্ষরণ হয়েছে যে কারো চেয়ে বেশি। বিরুদ্ধ পরিস্থিতি পাল্টে আর্জেন্টিনাকে নক আউট পর্বে নিয়ে যাওয়ায় আমার প্রতিজ্ঞাও যে কারো চেয়ে বেশি এখন।